Meddelelse om supplering af meddelelsen fra Republikken Polens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter i området Lubycza Królewska (2020/C 83/06)

(2020/C 298/03)

Meddelelse om ændring af fristen for indgivelse af ansøgninger om tilladelser til prospektering og efterforskning af olie- og naturgasforekomster samt udvinding af olie og naturgas fra andre enheder med interesse i aktiviteten

Den 13. marts 2020 offentliggjorde Republikken Polens regering en meddelelse vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter — meddelelse vedrørende en ansøgning om koncession til prospektering og efterforskning af olie- og naturgasforekomster samt udvinding af olie og naturgas i området Lubycza Królewska (2020/C 83/06). Ifølge meddelelsen udløber fristen for indgivelse af ansøgninger om koncession fra andre enheder med interesse i den aktivitet, for hvilken koncessionen tildeles, kl. 12:00 (CET/CEST) på den 180. dag efter datoen for offentliggørelse af denne meddelelse i Den Europæiske Unions Tidende (dvs. senest den 9. september 2020).

Ved sundhedsministerens bekendtgørelse af 20. marts 2020 af, at Republikken Polen er ramt af en epidemi (Polens statstidende 2020, punkt 491, som ændret), blev det erklæret, at Republikken Polen i perioden fra den 20. marts 2020 og indtil videre er ramt af en epidemi på grund af smitte med SARS-CoV-2-virusset.

Artikel 15zzr, stk. 1, nr. 2, i lov af 2. marts 2020om særlige ordninger for forebyggelse, bekæmpelse og kontrolovervågning af covid-19, andre smitsomme sygdomme og relaterede nødsituationer (Polens statstidende 2020, punkt 374, som ændret) trådte i kraft den 31. marts 2020. I henhold til den bestemmelse fastfryses og suspenderes løbetiden af de administrative frister, der er fastsat ved forvaltningsretlige regler, for parters udøvelse af deres rettigheder og forpligtelser, i den periode, for hvilken det erklæres, at en covid-19-epidemi truer eller er i udbrud.

Den 16. maj 2020 trådte artikel 68, stk. 2, i lov af 14. maj 2020om ændring af forskellige love vedrørende sikkerhedsnettet i relation til udbredelsen af SARS-CoV-2-virusset (Polens statstidende 2020, punkt 875, som ændret) i kraft. Ifølge den bestemmelse fortsættes det, at fristerne for parters udøvelse af deres rettigheder og forpligtelser, som blev suspenderet i henhold til artikel 15zzr, stk. 1, i lov af 2. marts 2020om særlige ordninger for forebyggelse, bekæmpelse og kontrolovervågning af covid-19, andre smitsomme sygdomme og relaterede nødsituationer (Polens statstidende, punkt 374, som ændret), atter løber efter syv dage fra datoen for ikrafttrædelsen af loven om ændring af forskellige love vedrørende sikkerhedsnettet i relation til udbredelsen af SARS-CoV-2-virusset (dvs. efter den 24. maj 2020).

På den baggrund skal jeg hermed meddele Dem, at fristen for indgivelse af ansøgninger om tilladelser til prospektering og efterforskning af olie- og naturgasforekomster samt udvinding af olie og naturgas fra andre enheder med interesse i den aktivitet, for hvilken koncessionen tildeles i området Lubycza Królewska, er blevet forlænget til den 1. november 2020 kl. 12:00 (CET/CEST).